b"\n_START_ARTICLE_\nPodor\n_START_SECTION_\nHist\xc3\xb2ria\n_START_PARAGRAPH_\nFou l'antiga capital d'un dels primers regnes de la regi\xc3\xb3, el Tekrur, establert en el segle XI. En el segle XVII, la ciutat es va convertir en escala de la ruta del regne de Galam, indispensable per al comer\xc3\xa7 d'esclaus, ivori i goma ar\xc3\xa0biga. D'aquesta forma, s'assegurava la pres\xc3\xa8ncia francesa en el riu i a l'interior de Senegal, encara que els seus mitjans eren molt limitats._NEWLINE_Els francesos es van establir a Podor el 1743. Dos anys despr\xc3\xa9s, el 1745, es va construir un fort al voltant de la ciutat. Abandonada durant l'ocupaci\xc3\xb3 anglesa, la companyia del Senegal la va anar deixant de costat progressivament per considerar-la una ciutat poc rendible i mal situada. No obstant aix\xc3\xb2, a mitjans del segle XIX, el capit\xc3\xa0 Louis Faidherbe va tornar a ocupar Podor i va reconstruir el fort que l'envoltava. A la fi d'aquest segle, la ciutat es va convertir en lloc de producci\xc3\xb3 d'algunes companyies comercials que es van instal\xc2\xb7lar al llarg del curs del riu."